
Parlamentul României

Camera Deputaţilor

	Comisia pentru muncă şi protecţie socială


	
	Comisia pentru apărare, ordine publică şi siguranţă naţională


	Nr. 4c-9/684/2019
	
	Nr. 4c-15/699/2019

	
	
	Bucureşti, 12 octombrie 2020


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea şi completarea Legii nr.223 din 24 iulie 2015 privind pensiile militare de stat, trimis Comisiei pentru muncă şi protecţie socială şi Comisiei pentru apărare, ordine publică şi siguranţă naţională, pentru examinare pe fond, în procedură obişnuită, cu adresa nr.PLx 522/2019 din 28 octombrie 2019.
PREŞEDINTE, 




PREŞEDINTE,

ADRIAN SOLOMON



ION MOCIOALCĂ

Parlamentul României

Camera Deputaţilor

	Comisia pentru muncă şi protecţie socială
	
	Comisia pentru apărare, ordine publică şi siguranţă naţională


	Nr. 4c-9/684/2019
	
	Nr. 4c-15/699/2019

	
	
	Bucureşti, 12 octombrie 2020


RAPORT  COMUN

asupra proiectului de Lege pentru modificarea şi completarea Legii nr.223 din 24 iulie 2015 privind pensiile militare de stat
În temeiul art.95 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială şi Comisia pentru apărare, ordine publică şi siguranţă naţională au fost sesizate, prin adresa nr. PLx 522/2019 din 29 octombrie 2019, cu dezbaterea pe fond, în procedură obişnuită, a proiectului de Lege pentru modificarea şi completarea Legii nr.223 din 24 iulie 2015 privind pensiile militare de stat.
Proiectul de lege are ca obiect de reglementare completarea art.71 din Legea nr.223/2015, în scopul încetării acordării pensiei militare pentru cei care au făcut parte din aparatul represiv al regimului comunist, care au săvârşit infracţiuni contra umanităţii şi au fost condamnaţi printr-o sentinţă definitivă.
Proiectul de lege a fost adoptat de Senat în şedinţa din data de 21.10.2019, în condiţiile art.75 alin.(2) teza a III-a din Constituţia României, republicată.
La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.662/01.08.2019)

· avizul favorabil al Consiliului Economic şi Social (nr.3727/16.07.2019)

· avizul negativ al Comisiei juridice, de disciplină şi imunităţi 
(nr.4c-13/926/17.12.2019)

· avizul negativ al Comisiei pentru drepturile omului, culte şi problemele minorităţilor naţionale (nr.4c-6/667/12.11.2019)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/459/10.12.2019)

· punctul de vedere favorabil al Guvernului (nr.1186/07.07.2020).

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

În conformitate cu prevederile Regulamentului Camerei Deputaţilor, republicat, Comisiile au dezbătut proiectul de lege în şedinţe separate. 

La şedinţa online a Comisiei pentru muncă şi protecţie socială din data de 12 octombrie 2020 au participat toţi cei 24 de membri ai comisiei. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege cu amendamente.
La dezbateri au participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările ulterioare:
- dl Marius Bălu – Secretar de Stat, Ministerul Apărării Naţionale

- dl Tudor Polak – Secretar de Stat, Ministerul Muncii şi Protecţiei Sociale.

La şedinţa online a Comisiei pentru apărare, ordine publică şi siguranţă naţională din data de 7 octombrie 2020, au participat membrii comisiei conform listei de prezenţă. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege cu amendamente.
La dezbateri a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările ulterioare, dl Marius Bălu – Secretar de Stat, Ministerul Apărării Naţionale.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat.
În urma finalizării dezbaterilor, cele două Comisii propun Plenului Camerei Deputaţilor adoptarea proiectului de lege cu amendamente, redate în anexa care face parte din prezentul raport comun.
PREŞEDINTE,




PREŞEDINTE,

Adrian Solomon




Ion Mocioalcă
SECRETAR,





SECRETAR,


Violeta Răduţ




Dumitru Lupescu
Întocmit,
Consilier parlamentar Lidia Vlădescu



Consilier parlamentar Cătălin Chiper
ANEXA

AMENDAMENTE ADMISE
În urma dezbaterilor, Comisiile au hotărât adoptarea proiectului de lege cu următoarele amendamente:
	Nr.

crt.
	Text 

act normativ de bază
	Text adoptat de Senat
	Text propus de Comisii

(autor amendament)
	Motivare

	1. 
	__
	Titlul legii

Lege pentru modificarea şi completarea Legii nr.223 din 24 iulie 2015 privind

pensiile militare de stat

	Lege pentru completarea Legii nr.223/2015 privind

pensiile militare de stat 

Autori: membrii comisiilor


	Pentru respectarea normelor de tehnică legislativă.

	2. 
	
	Articol unic: Legea nr. 223 din 24 iulie 2015 privind pensiile militare de stat, publicată în Monitorul Oficial al României, Partea I, nr. 556 din data de 27 iulie 2015, se modifică şi se completează după cum urmează:


	Articol unic. - După articolul 71 din Legea nr. 223/2015 privind pensiile militare de stat, publicată în Monitorul Oficial al României, Partea I, nr. 556 din data de 27 iulie 2015, cu modificările şi completările ulterioare, se introduce un nou articol, articolul 711, cu următorul cuprins:
Autori: membrii comisiilor
	Pentru respectarea normelor de tehnică legislativă.

	3. 
	Art. 71. - (1) În sistemul pensiilor militare de stat, plata pensiei încetează începând cu luna următoare celei în care a intervenit una dintre următoarele cauze:
	- La articolul 71, alineatul (1), după litera b) se introduce o nouă literă, lit.b1) cu următorul cuprins:

„b1) pensionarul a fost condamnat, printr-o hotărâre judecătorească rămasă definitivă, pentru infracţiuni contra umanităţii.”


	Se elimină.

Autori: membrii comisiilor
	Pentru respectarea normelor de tehnică legislativă, s- reglementat separat, cu caracter general, iar nu în cadrul art. 71 alin.(1) din lege, normă juridică ce reglementează situaţiile de încetare a plăţii pensiei.



	4. 
	__
	__
	„Art. 711. - (1) Nu beneficiază de pensie de serviciu ori de pensie de invaliditate, în condiţiile prevăzute de prezenta lege, pensionarii care au fost condamnaţi definitiv pentru săvârşirea unei infracţiuni contra umanităţii. Aceste persoane beneficiază de pensie în sistemul public, în condiţiile legii.

(2) În cazul condamnării definitive a unui pensionar militar pentru săvârşirea unei infracţiuni contra umanităţii, în termen de 10 zile de la data rămânerii definitive a hotărârii judecătoreşti, instanţele judecătoreşti au obligaţia să comunice, în scris, casei de pensii sectoriale în evidenţele căreia se află pensionarul condamnat, informaţii de natură să conducă la încetarea pensiei.

(3)
Vechimea în serviciu recunoscută pentru stabilirea pensiilor, în cazul persoanelor prevăzute la alin.(1), constituie stagiu de cotizare în sistemul public de pensii.”

Autori: membrii comisiilor


	Pentru respectarea normelor de tehnică legislativă.

Pentru respectarea cerinţelor de calitate, precizie şi claritate a textului, considerăm că ipoteza propusă spre normare trebuie reglementată separat, cu caracter general, iar nu în cadrul art. 71 alin. (1) din lege, normă juridică ce reglementează situaţiile de încetare a plăţii pensiei. 

De asemenea textul a fost pus in acord cu prevederile art. 439 din Codul penal.
Pentru respectarea cerinţelor de calitate a normei juridice şi pentru a conferi eficienţă demersului propus.

